**ROMÂNIA (nu produce efecte juridice)\***

**JUDEŢUL MUREŞ Inițiator**

**MUNICIPIULUI TÂRGU MUREŞ PRIMAR**

**Direcția D.P.F.I.R.U.R.P.L, SPFI SOÓS ZOLTÁN**

**Nr.** **46.498 din 10.07.2023**

**REFERAT DE APROBARE**

**privind aprobarea bugetului total estimativ al proiectului „Construirea de insule ecologice digitalizate în Municipiul Târgu Mureș” aprobat în cadrul PNRR -C3 Subinvestiția I.1.B**

Proiectul depus de către Municipiul Târgu prin intermediul Componentei C3 Managementul deșeurilor, Investiția I1. Dezvoltarea, modernizarea și completarea sistemelor de management integrat al deșeurilor municipale la nivel de județ sau la nivel de orașe / comune, Subinvestiția I.1. B. Construirea de insule ecologice digitalizate în cadrul PLANULUI NAȚIONAL DE REDRESARE ȘI REZILIENȚĂ a fost aprobat la finanțare, și în luna martie 2023 a fost semnat Contractul de finanțare cu numărul C3I1B0122000090 și respectiv Actul Adițional nr.1 din mai 2023. Valoarea totală a finanțării nerambursabile conform acestui contract este în cuantum de 4.070.000 euro, fără TVA, valoare integral eligibilă, reprezentând 20.022.365,00 lei fără TVA .(Cursul valutar utilizat este cursul InfoEuro aferent lunii mai 2021 de 1 euro = 4,9195 lei, valabil la data de 31.05.2021).

Prin Hotărârea Consiliului Local Municipal Târgu Mureș nr.330 din 26.09.2022 privind implementarea proiectului „Construirea de insule ecologice digitalizate în Municipiul Târgu Mureș”, și respectiv HCL 206/25.05.2023, Consiliul Local al Municipiului Târgu Mureș se angajează:

* să asigure cofinanțarea proiectului, respectiv să finanțeze toate cheltuielile neeligibile care asigură implementarea proiectului, astfel cum acestea vor rezulta din documentațiile tehnico-economice/contractul de lucrări, ce pot apărea pe durata implementării proiectului
* în cazul obținerii finanțării proiectului „Construirea de insule ecologice digitalizate în Municipiul Târgu Mureș”,cuantumul lucrărilor să fie prevăzut în bugetul Municipiului Târgu Mureș pentru perioada de realizare a investiției.

Implementarea proiectului de investiții implică desfășurarea unor activități suplimentare care generează cheltuieli conexe, aferente cheltuielilor cu serviciile de consultanță, cheltuielilor cu auditul financiar, cheltuielilor pentru informare și publicitate, etc.

Întrucât în cererea de finanțare aferentă Contractului de finanțare nu au fost cuprinse toate cheltuielile neeligibile, propunem aprobarea bugetului investiției care cuprinde toate cheltuielile eligibile și neeligibile identificate în prezent. (vezi Anexa). Precizăm faptul că cererea de finanțare a fost întocmită în conformitate cu Ghidul de finanțare și a inclus doar cheltuielile eligibile.

Bugetul total al proiectului este următorul:

LEI

|  |  |  |  |  |
| --- | --- | --- | --- | --- |
| **Nr. crt.** | **Denumirea capitolelor de cheltuieli** | **Cheltuieli eligibile** | **Cheltuieli neeligibile** | **Total** |
| 1 | Cheltuieli cu investiția de bază | 19.752.365 |  | 18.022.365 |
| 2 | Cheltuieli suport pentru realizarea investiției | 270.000 | 520.000 | 790.000 |
| TOTAL GENERAL | | 20.022.365 | 520.000 | 20.542.365 |
| TVA | | 3.804.249,35 | 98.800 | 3.903.049,35 |
| **TOTAL GENERAL INCLUSIV TVA** | | **23.826.614,35** | **618.800** | **24.445.414,35** |

Astfel bugetul proiectului este următorul:

|  |  |
| --- | --- |
| VALOARE TOTALĂ | 24.445.414,35 Lei |
| VALOARE ELIGIBILĂ | 23.826.249,35 Lei |
| VALOARE NEELIGIBILĂ BUGETUL LOCAL | 618.800 Lei |

Față de cele arătate mai sus, în conformitate cu prevederile Codului administrativ propunem spre dezbatere și aprobare Consiliului Local Târgu Mureș, proiectul de hotărâre privind aprobarea bugetului total estimativ al proiectului „Construirea de insule ecologice digitalizate în Municipiul Târgu Mureș” aprobat în cadrul PNRR -C3 Subinvestiția I.1.B

**Administrația Domeniului Public DPFIRURPL SPFI**

**Director executiv Director Șef Serviciu**

**Moldovan Florian Costașuc Irma Ijac Dana**

**AVIZAT favorabil:**

**Direcția economică**

**Director executiv**

**ec. Crăciun Ioan-Florin**

Întocmit: Sztancs Erzsebet

Consilier SPFI

\*Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art. 129, art. 139 din O.U.G. nr. 57/2019 privind Codul Administrativ

**PROIECT**

**(nu produce efecte juridice)\***

**R O M Â N I A Iniţiator**

 **JUDEŢUL MUREŞ PRIMAR Consiliul Local Al Municipiului Târgu Mureş SOÓS ZOLTÁN**

**H O T Ă R Â R E A nr.\_\_\_\_\_\_\_\_\_**

**din \_\_\_\_\_\_\_\_\_\_\_2023**

**privind aprobarea bugetului total estimativ al proiectului „Construirea de insule ecologice digitalizate în Municipiul Târgu Mureș” aprobat în cadrul PNRR -C3 Subinvestiția I.1.B**

***Consiliul local al municipiului Târgu Mureş, întrunit în şedinţă \_\_\_\_\_\_\_\_\_\_de lucru,***

**Având în vedere:**

Referatul de aprobare nr.46.498 din data de 10.07.2023 inițiat de Primar prin Direcția D.P.F.I.R.U.R.P.L, Serviciul S.P.F.I., privind aprobarea bugetului total estimativ al proiectului „Construirea de insule ecologice digitalizate în Municipiul Târgu Mureș” aprobat în cadrul PNRR -C3 Subinvestiția I.1.B

* Avizele favorabile ale direcțiilor de specialitate din cadrul instituției
* Raportul Direcției **Juridice, Contencios Administrativ și Administrație Publică Locală**
* Rapoartele Comisiilor de specialitate din cadrul Consiliului local municipal Târgu Mureș

**În conformitate cu prevederile :**

**a)** Regulamentului (UE) 2021/241 al Parlamentului European și al Consiliului din 12 februarie 2021 de instituire a Mecanismului de redresare și reziliență și ale Deciziei de punere în aplicare a Consiliului din 3 noiembrie 2021 de aprobare a evaluării planului de redresare ș i reziliență al României;

**b)** Ordonanței de Urgență a Guvernului nr. 124/2021 privind stabilirea cadrului instituțional și financiar pentru gestionarea fondurilor europene alocate României prin Mecanismul de redresare și reziliență, precum și pentru modificarea și completarea Ordonanței de Urgentă a Guvernului nr. 155/2020 privind unele măsuri pentru elaborarea Planului național de redresare și reziliență necesar României pentru accesarea de fonduri externe rambursabile și nerambursabile în cadrul Mecanismului de redresare și reziliență;

**c)** Hotărârii Guvernului nr. 209/2022 pentru aprobarea Normelor metodologice de aplicare a prevederilor Ordonanței de Urgentă a Guvernului nr. 124/2021 privind stabilirea cadrului instituțional și financiar pentru gestionarea fondurilor europene alocate României prin Mecanismul de redresare și reziliență, precum și pentru modificarea și completarea Ordonanței de Urgență a Guvernului nr. 155/2020 privind unele măsuri pentru elaborarea Planului național de redresare și reziliență necesar României pentru accesarea de fonduri externe nerambursabile în cadrul Mecanismului de redresare și reziliență;

1. Ordinului Ministrului sănătății nr. 119/2014 pentru aprobarea Normelor de igienă și sănătate publică privind mediul de viață al populației;
2. Planul Național de Gestionare a Deșeurilor aprobat prin H.G. nr. 942/2017;
3. Planul Județean de Gestionare a Deșeurilor pentru Județul Mureș 2020 – 2025;
4. OUG nr. 92/2021 privind regimul deșeurilor;
5. OUG nr. 74/2018 pentru modificarea și completarea Legii 211/2011 privind regimul deșeurilor, a Legii nr. 249/2015 privind modalitatea de gestionare a ambalajelor și a deșeurilor de ambalaje și a OUG nr. 196/2005 privind Fondul pentru Mediu;
6. Legea 31/2019 privind aprobarea OUG nr. 74/2018 pentru modificarea și completarea Legii nr. 211/2011 privind regimul deșeurilor, a Legii nr. 249/2015 privind modalitatea de gestionare a ambalajelor și a deșeurilor de ambalaje și a OUG nr. 196/2005 privind Fondul pentru Mediu;
7. Legea nr. 249/2015 privind modalitatea de gestionare a ambalajelor și a deșeurilor de ambalaje cu modificările și completările ulterioare;
8. OG nr. 1/2021 pentru modificarea și completarea Legii nr. 249/2015 privind modalitatea de gestionare a ambalajelor și a deșeurilor de ambalaje;
9. Ordonanța nr. 2/2021 privind depozitarea deșeurilor;
10. Legea nr. 181/2020 privind gestionarea deșeurilor nepericuloase compostabile;
11. Legea nr. 101/2006 privind salubrizarea localităților, republicată cu modificările și completările ulterioare;
12. Ordinul Ministrului mediului, apelor și pădurilor nr. 2.366/2022 pentru aprobarea Ghidului specific privind regulile și condițiile de accesare a fondurilor europene aferente Planului Național de Relansare și Reziliență în cadrul apelului de proiecte PNRR/2022/C3/S/I1.B pentru Subinvestiția I1.B „Construirea de insule ecologice digitalizate„, investiția I1 „Dezvoltarea și modernizarea și completarea sistemelor de management integrat al deșeurilor municipale la nivel de județ sau la nivel de orașe/comune”, componenta 3 Managementul deșeurilor;
13. Art. I, pct.5 din Ordinul MMAP nr.890/2023 privind modificarea și completarea [anexei](https://legislatie.just.ro/Public/DetaliiDocumentAfis/264196) la [Ordinul ministrului mediului, apelor și pădurilor nr. 2.366/2022](https://legislatie.just.ro/Public/DetaliiDocumentAfis/264195) pentru aprobarea [Ghidului specific](https://legislatie.just.ro/Public/DetaliiDocumentAfis/264196) privind regulile și condițiile aplicabile finanțării din fondurile europene aferente Planului național de redresare și reziliență în cadrul apelului de proiecte PNRR/2022/C3/S/I.1.B, pentru Subinvestiția I1.B. "Construirea de insule ecologice digitalizate", investiția I1. "Dezvoltarea, modernizarea și completarea sistemelor de management integrat al deșeurilor municipale la nivel de județ sau la nivel de orașe/comune", componenta 3. Managementul deșeurilor

**r)** Legii nr. 24/2000 privind normele de tehnică legislativă pentru elaborarea actelor normative, republicată,

**s)** Art. 129 alin.(1), alin. (2) lit. „b”, art. 139 alin. (1) art.196, alin.(1), lit. „a” şi ale art. 243, alin. (1), lit. „a” din OUG nr. 57/2019 privind Codul administrativ,

**H o t ă r ă ş t e :**

**Art.1.**Se aprobă bugetul total estimativ al proiectului „Construirea de insule ecologice digitalizate în Municipiul Târgu Mureș”, în valoare totală de 24.445.414,35 lei (inclusiv TVA) din care 23.826.614,35 lei (TVA inclus) eligibil și 618.800 lei (TVA inclus ) neeligibil (conform anexei).

**Art.2.** Se aprobă asigurarea și susținerea contribuției financiare aferente cheltuielilor eligibile ale obiectivului, cât și susținerea cheltuielilor neeligibile, pentru proiectul Construirea de insule ecologice digitalizate în Municipiul Târgu Mureș”, conform Anexei ce face parte integrantă din prezenta hotărâre.

**Art.3.** Cu aducere spre îndeplinire a prezentei hotărâri se încredinţează Executivul Municipiului Târgu Mureş, prin Direcția Economică, Direcția Proiecte cu Finanțare Internațională, Resurse Umane, Relații cu Publicul și Logistică, Serviciul Public Administrația Domeniului Public..

**Art.4.** În conformitate cu prevederile art. 252, alin. 1, lit. c și ale art. 255 din O.U.G. nr. 57/2019 privind Codul Administrativ precum și ale art. 3, alin. 1 din Legea nr. 554/2004, privind contenciosul administrativ, prezenta Hotărâre se înaintează Prefectului Judeţului Mureş pentru exercitarea controlului de legalitate.

**Art.5.** Prezenta hotărâre se comunică:

- Direcției Proiecte cu Finanțare Internațională, Resurse Umane, Relații cu Publicul și Logistică,

- Direcției Economice,

- Serviciului Public Administrația Domeniului Public.

**Viză de legalitate,**

**Secretarul general al Municipiului Târgu Mureș**

**Bordi Kinga**

**\*Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art. 129, art. 139 din O.U.G. nr. 57/2019 privind Codul Administrativ**